ايدك فى ايدى يا عم

موكب التحرير او ايدك فى ايدى يا عم يا عم  1953 كلمات حيرم الغمراوى. ألحان احمد صدقى. غنا كارم محمود

   كلمات 
 ايدك فى ايدى يا عم يا عم
 نفدى الوطن بالدم
 و نبقا وحده و يد واحده
 ايدك فى ايدى يا عم يا عم
.....
 ايدك فى ايدى نار ع الخاين الغدار
 بالاتحاد و الهمه نطرد عدو الدار
 يا نعيش رجال احرار
 يا نموت كرام ابرار
 و نبقا وحده و يد واحده
 ايدك فى ايدى يا عم يا عم
.....
 عز الامم يا ناس بالجد و الاخلاص
 الدنيا عايزه القوه فيها الضعيف ينداس
 و بالنظام يا رجال هنبقا احسن ناس
 طول ما احنا وحده و يد واحده
 ايدك فى ايدى يا عم يا عم
.....
 يا عم يلا نسير فى موكب التحرير
 المعتدى يا ويله م الحق ما له مجير
 ده ربنا ويانا و هو اقوا نصير
 طول م احنا وحده و يد واحده
 ايدك فى ايدى يا عم يا عم
.....
 يا مصر بعد اليوم حرام علينا النوم
 لازم نرجع مجدك و حقك المهضوم
 ولا عدش بينا يكون مظلوم ولا محروم
 طول م احنا وحده و يد واحده
 ايدك فى ايدى يا عم يا عم
.....
 ايدك فى ايدى يا عم يا عم
 نفدى الوطن بالدم
 و نبقا وحده و يد واحده
 ايدك فى ايدى يا عم يا عم

 لينكات برانيه 
 يوتيوب
https://m.youtube.com/watch?v=EtBYDK9tb_E
 مصادر 

تصنيف:اغانى كارم محمود
تصنيف:اغانى باللغه المصريه
تصنيف:اغانى مصريه
تصنيف:كلمات اغانى